DE CORNEILLE DE SGHEPPER. J29 



d'abstinence , que je garderois icelles lettres : je respondois de telle ma- 

 nière à l'obiect du délay qu'il disoit que nous cherchions pour la ville de 

 Coron. 



XXVIIK — Demourasmes tout le jour au logis, où nous veint trouver 

 un jeusne homme, serviteur d'Ayas Bassa, prins depuis trois ans ençà, 

 appelle Hiérosme de Vratislavia \ lequel nous a récité que Ayas Bassa 

 gardoit en un lieu très-secret, en mémoire de sa fortune, une manière 

 d'accoustrement qu'ilz appellent jotzam, dont il estoit accoustré quand 

 premièrement il fust prins, et estoit ledict Ayas d'Albanie. Ce qu'il disoit 

 estre faictpar ledict Ayas, afin que soy souvenant de sa vielle condition, 

 il laissast tout orgueil; que cest empereur Soliman estant quelque jour 

 au logis dudict Ayas, et estimant qu'audict lieu estoit gardé quelque tré- 

 sor, auroit faict ouvrir ledict lieu, auquel il auroit trouvé seulement ledict 

 accoustrement avec un bonnet de villageois, et ayant entendu la cause, 

 il avoit grandement loué la prudence dudict Ayas. 



XXIX°. — Nous estions attendanlz que le seigneur Aloisio Grity en- 

 voyas! pour nous, nous esmerveillantz grandement de ce qu'il ne l'avoit 

 encoires faict, et pensions qu'il fust survenu quelque chose de nouveau, 

 et en ceste mélancolie avons disné ; après lequel , est venu vers nous Ni- 

 colas de Trier, chirurgien, qui avoit esté constitué prisonnier en la prinse 

 de Buda, en l'an 1529, et servoit maintenant à Scender Celeby, grand chan- 

 cellier, disant qu'estant le Grand Turcq en Hongrie, en l'an 1532, toutz 

 ceux qui estoient lors en Constantinoble eussent rebellé, sy lors ne fussent 

 venues nouvelles dudict Grand Turcq; que le maistre fust par eulx occis 

 en la maison de son seigneur, que le Sanzache ^ icy délaissé pour capi- 

 taine général, par vengeance de ce, auroit assiégé ladicte maison, auquel 

 néantraoins ceux de dedans, en nombre de six cents, auroyent virillement 

 résisté, et gardé icelle maison, iusques au retour de son seigneur, lequel 

 estant de retour, auroit par commandement du Grand Turcq faict pendre 

 six de ses plus anciens serviteurs, dont les deux estoyent hongres, le 

 ni""' alleman, et les deux aultres croates; et que sy lesdictes nouvelles de 



' De Breslau. | ^ Sandiac ou gouverneur. 



Tome XXX. 17 



